Dómur var kveðinn upp í Landsrétti í dag . Vísir / Vilhelm Landsréttur hefur dæmt Andra Vilhelm Guðmundsson , 33 ára karlmann , í tveggja ára og sex mánaða fangelsi fyrir líkamsárás á skemmtistað á Suðurlandi í janúar 2016 . Var árásin tilefnislaus en hann réðst að gest á skemmtistaðnum og veitti honum þungt hnefahögg í andlit með þeim afleiðingum að þrjár tennur í munni brotnuðu . Þá hlaut maðurinn aðra áverka á andliti . Með árásinni rauf Andri Vilhelm skilorð og var því dæmdur upp sá hluti refsingar sem bundinn var skilorði í fyrri dómi . Var dómurinn yfir Andra fyrir árásina þyngdur um tvo mánuði frá því sem var í héraði . Var litið til þess að að Andri Vilhelm hefur í tvígang verið sakfelldur fyrir líkamsárás og hefur dómurinn því ítrekunaráhrif . Andri Vilhelm Guðmundsson , 24 ára Keflvíkingur , situr nú í gæsluvarðhaldi grunaður um alvarlega líkamsárás á nýársnótt . Andri var dæmdur í tveggja og hálfs árs fangelsi 26. nóvember síðastliðinn fyrir tvær hrottafengnar líkamsárásir , rán og frelsissviptingu en gekk laus þar sem hann tók sér frest til að áfrýja dómnum . Héraðsdómur Reykjaness dæmdi í dag Andra Vilhelm Guðmundsson í 2½ árs fangelsi og Gunnar Jóhann Gunnarsson í tveggja ára fangelsi fyrir fjölmörg brot . Meðal annars eru þeir ákærðir fyrir frelsissviptingu og líkamsárás .